

ที่ มท 0816.4/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 คณะกรรมาธิการการศึกษา วุฒิสภา แจ้งว่ามีหน้าที่และอำนาจตามข้อบังคับการประชุมวุฒิสภา พ.ศ. 2562 ข้อ 78 วรรคสอง (19) พิจารณาสอบหาข้อเท็จจริง หรือศึกษาเรื่องใด ๆ ที่เกี่ยวกับการศึกษา ประกอบกับคณะอนุกรรมาธิการพิจารณาศึกษา ติดตาม เสนอแนะ และเร่งรัดการปฏิรูปประเทศและการจัดทำและดำเนินการตามยุทธศาสตร์ชาติด้านการศึกษา ในคณะกรรมาธิการการศึกษา วุฒิสภา ได้เล็งเห็นความสำคัญเกี่ยวกับการจัดการศึกษาเชิงพื้นที่เพื่อลดความเหลื่อมล้ำทางการศึกษาของประเทศ เพื่อให้ผู้เรียนที่อยู่
ในความดูแลของวัด (ลักษณะโรงเรียนสงเคราะห์) ได้รับการพัฒนาในทุกมิติได้ ตลอดจนหาแนวทางแก้ไขปัญหาเด็กหลุดออกจากระบบการศึกษา โดยเฉพาะอย่างยิ่งในพื้นที่ห่างไกลและพื้นที่ชายขอบ ดังนั้น จึงขอความอนุเคราะห์ข้อมูลการบริหารจัดการศึกษาของวัดในประเทศ (ทุกศาสนา) ตั้งแต่ข้อมูลพื้นฐาน และข้อมูลเชิงปริมาณและคุณภาพ ซึ่งไม่รวมถึงการศึกษาพระปริยัติธรรม เพื่อนำมาใช้ประกอบการพิจารณาเกี่ยวกับการปฏิรูปการศึกษาของประเทศ
ให้มีประสิทธิภาพ

 กรมส่งเสริมการปกครองท้องถิ่นพิจารณาแล้วเห็นว่า มาตรา ๓๐ แห่งพระราชบัญญัติ
กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ประกอบกับแผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่น (ฉบับที่ ๒) กำหนดภารกิจถ่ายโอนศูนย์อบรมเด็กก่อนระดับประถมศึกษาในศาสนสถาน (วัดหรือมัสยิด) ให้แก่องค์กรปกครองส่วนท้องถิ่น โดยปฏิบัติตามข้อแนะนำแนวทางปฏิบัติในการบริหารจัดการศูนย์อบรมเด็กก่อนระดับประถมศึกษาในศาสนสถาน ตามหนังสือกระทรวงมหาดไทย ที่ มท ๐๘๙๓.๔/ว ๒๗๖ ลงวันที่ ๒๑ มกราคม ๒๕๕๔ ดังนั้น เพื่อให้ได้ข้อมูลที่ถูกต้อง ครบถ้วน และเป็นปัจจุบัน ขอให้สำนักงานส่งเสริมการปกครองท้องถิ่นจังหวัด สำรวจและจัดทำข้อมูลการบริหารจัดการศูนย์พัฒนาเด็กเล็กที่องค์กรปกครองส่วนท้องถิ่นรับถ่ายโอนจากกรมการศาสนา ตามแบบฟอร์มที่กำหนด แล้วรายงานให้กรมส่งเสริมการปกครองท้องถิ่นทราบทางไปรษณีย์อิเล็กทรอนิกส์ dla0816.4@gmail.com ภายในวันอังคารที่ 2 มกราคม 2566 เพื่อรวบรวมรายงานคณะกรรมาธิการการศึกษา วุฒิสภา ต่อไป รายละเอียดปรากฏตามสิ่งที่ส่งมาพร้อมนี้

 กรมส่งเสริมการปกครองท้องถิ่น

 ธันวาคม ๒๕๖๖



 [https://shorturl.asia/0bNux](https://www.shorturl.asia/0bNux)

ร.อสถ. ..............................................

ผอ.กศ. ..............................................

ผอ.กง.ปศ. .........................................

หน.ง. ................................................

จนท. .................................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ ๒๒๔๑ ๙๐๐๐ ต่อ ๕๓๔๔

ไปรษณีย์อิเล็กทรอนิกส์ saraban@dla.go.th

ผู้ประสานงาน นายศุภชัย หมีนสัน โทร. ๐๘ ๖๕๓๑ ๗๗๙๑

ร.อสถ. ..............................................

ผอ.กศ. ..............................................

ผอ.กง.ปศ. .........................................

หน.ง. ................................................

จนท. .................................................